સાપ નામ સાંભળતા જ અનેક લોકો ના હાજા ગગડી જાય છે અને ક્યાય પણ સાપ દેખાય એટલે તુરંત જ સ્નેક કેચર ને ફોન કરી અને બોલાવે છે પોરબંદર માં વીસ થી વધુ લોકો સ્નેક કેચર તરીકે કામગીરી કરે છે રાત દિવસ જોયા વગર ગમે ત્યાં ગમે ત્યારે દોડી જતા આ યુવાનો ની સેવા અનેરી છે પોરબંદર માં ૧૫ વરસ થી વધુ સમય થી સાપ અજગર નું રેસ્ક્યુ કરતા ડો નીતિન પોપટ કે જેમણે અત્યાર સુધી માં પાંચ થી છ હજાર જેટલા સાપ પકડ્યા છે તેઓએ પોરબંદર ટાઈમ્સ સાથે વાતચીત માં એવું જણાવ્યું હતું કે પોરબંદર સહીત સૌરાષ્ટ્ર માં ઝેરી સાપો માં મુખ્યત્વે કોબ્રા સાપ વધુ પ્રમાણ માં મળી આવે છે તે ઉપરાંત ક્રેટ એટલે કે કાળોતરો,ખડચીતરો એટલે કે રસેલ વાઈપર,પૈડ્કું એટલે કે સો સ્કેલ્ડ વાઈપર વગેરે પણ મળી આવે છે તો બિન ઝેરી સાપો માં ધામણ અને રૂપસુંદરી પ્રજાતિ ના સાપ વધુ પ્રમાણ માં મળી આવે છે એ સિવાય ચેકડ એટલે કે ડેન્ડું સાપ પણ અવારનવાર મળી આવે છે.